OAJ:n Laukaan paikallisyhdistys ry

**YHDISTYKSEN SÄÄNTÖMÄÄRÄINEN SYYSKOKOUS**

**Pöytäkirja**

Aika: Torstai 24.11.2022 klo 18.00

Paikka: Varjola, Vilppulantie 51, 41370 Kuusa

Osallistujat: Liitteessä 1

Ennen kokouksen alkua sivistysjohtaja Jussi Silpola, perusopetuksen suunnittelija Eva Hilkamo ja varhaiskasvatusjohtaja Maria Kankkio kertoivat sivistystoimen ajankohtaisista asioista.

Jussi Silpola avasi aluksi tuoreen työhyvinvointikyselyn tuloksia. Vastausprosentti nousi korkeaksi ja tulokset olivat ilahduttavia. Muita Silpolan esiin nostamia aiheita olivat mm. hyvinvointialueuudistus, kunnan strategian toimeenpano, kunnan ikärakenteen muutos, jossa varaudutaan syntyvyyden laskun seurauksiin, tulevien vuosien talousnäkymät sekä maailmantilanteen muutoksiin varautuminen.

Eva Hilkamo kertoi sivistystoimessa tapahtuvasta kehittämistyöstä, käynnissä olevista hankkeista (Sitouttava kouluyhteisötyö, Harrastamisen Suomen malli, VIP-hanke), Sisukas-ryhmistä, perusopetuksessa toimivista valmistavan opetuksen ryhmistä ja syksyllä 2023 alkavasta InterLearn-tutkimuksesta, jossa tutkitaan oppimisvaikeuksien ja hyvinvoinnin välistä yhteyttä yhteistyössä yliopiston kanssa.

Maria Kankkio esitteli varhaiskasvatuksen vuoden 2023 talousarvion keskeisiä huomioitavia asioita sekä varhaiskasvatuksessa käynnissä olevia hankkeita.

**KOKOUKSEN AVAUS**

1. Yhdistyksen puheenjohtaja Mari Lummi-Hiekka avasi kokouksen klo 18.40.

**KOKOUKSEN JÄRJESTÄYTYMINEN**

1. Kokouksen puheenjohtajan ja sihteerin valitseminen

Kokouksen puheenjohtajaksi valittiin Leevi Napari.

Kokouksen sihteeriksi valittiin Kirsi Haakana.

1. Pöytäkirjantarkastajien ja ääntenlaskijoiden valitseminen

Pöytäkirjantarkastajiksi ja ääntenlaskijoiksi valittiin Satu Hyyryläinen ja Marjo Puttonen.

1. Kokouksen laillisuuden ja päätösvaltaisuuden toteaminen

Kutsu yhdistyksen varsinaiseen kokoukseen on toimitettava vähintään neljätoista (14) vuorokautta ennen kokousta yhdistyksen jäsenille kirjeellä tai sähköpostitse. Kutsu on toimitettu ke 12.10.2022 sähköpostilla yhteysopettajien kautta. Kutsu on ollut nähtävillä yhdistyksen Peda.net-sivuilla sekä Facebook-sivuilla. Lisäksi kokousmateriaali on lähetetty kokoukseen ilmoittautuneille sähköpostitse ke 9.11.2022.

Kokous on pidettävä sääntöjen 11 §:n mukaan vuosittain loka-marraskuussa. Säännöissä ei ole mainintaa päätösvaltaisuuteen tarvittavasta läsnä olevien määrästä.

Esitys: Todetaan kokous laillisesti koolle kutsutuksi ja päätösvaltaiseksi.

 Myönnetään läsnäolo- ja puheoikeus sitä erikseen pyytäville.

 Päätös: Esityksen mukaisesti.

1. Kokouksen työjärjestyksen vahvistaminen

Esitys: Vahvistetaan esityslista kokouksen työjärjestykseksi.

Päätös: Vahvistettiin esityslista kokouksen työjärjestykseksi.

**VARSINAISET KOKOUSASIAT**

1. Toimintasuunnitelman hyväksyminen vuodelle 2023

Esitys: Hyväksytään hallituksen esittämä toimintasuunnitelma vuodelle 2023.

Päätös: Yhdistyksen puheenjohtaja Mari Lummi-Hiekka esitteli vuodelle 2023 laaditun toimintasuunnitelman, jonka kokoukseen ilmoittautuneet ovat saaneet etukäteen tutustuttavaksi sähköpostilla. Hallituksen esittämä toimintasuunnitelma vuodelle 2023 hyväksyttiin seuraavin muutoksin: Kohdassa 2.3 mainitaan NOPE-koulutuksen yhteydessä myös ensimmäistä kertaa järjestettävä jatko-NOPE-toiminta.

Toimintasuunnitelma liitteenä 2.

1. Määrätään hallituksen puheenjohtajan ja muiden jäsenten kokouspalkkiot ja matkakorvaukset sekä toiminnantarkastajien palkkiot seuraavaksi kalenterivuodeksi

Esitys: Hallituksen jäsenille ei makseta kokouspalkkioita. Matkakorvaukset korvataan ves:n mukaan hallituksen jäsenille sekä muille hallituksen kokouksiin kutsutuille.

Toiminnantarkastajien palkkiot maksetaan laskutuksen mukaan.

Päätös: Esityksen mukaisesti.

1. Jäseniltä kannettavien jäsenmaksujen suuruus ja kantotapa vuodelle 2023

Esitys: OAJ:n osuus bruttopalkasta on 0.80 %. Yhdistyksen osuus puolestaan on 0,19 %. Lisäksi alueyhdistykselle menee 0,03 %. Näin ollen yleissivistävien opettajien jäsenmaksuksi tulee 1,02 % bruttopalkasta. Varhaiskasvatuksen opettajilla on lisäksi VOL:n osuus 0,16 %, joten varhaiskasvatuksen opettajien jäsenmaksuksi tulee 1,18 %. Kantotapa on keskitetty.

Päätös: Esityksen mukaisesti.

1. Yhdistyksen talousarvion hyväksyminen vuodelle 2023

Esitys: Hyväksytään hallituksen esittämä talousarvio vuodelle 2023.

Päätös: Yhdistyksen taloudenhoitaja Minttu Isoaho esitteli hallituksen talousarvion vuodelle 2023, jonka kokoukseen ilmoittautuneet olivat saaneet myös etukäteen tutustuttavaksi sähköpostilla. Talousarvio hyväksyttiin esityksen mukaisesti.

Talousarvio vuodelle 2023 liitteenä 3.

1. Yhdistyksen puheenjohtajan valitseminen seuraavaksi kahdeksi kalenterivuodeksi

Esitys: Hallitus esittää puheenjohtajaksi Mari Lummi-Hiekkaa seuraavaksi kahdeksi kalenterivuodeksi.

Päätös: Mari Lummi-Hiekka valittiin yhdistyksen puheenjohtajaksi seuraavaksi kahdeksi kalenterivuodeksi, eli vuosiksi 2023-2024.

1. Hallituksen jäsenten ja varajäsenten valitseminen seuraavaksi kahdeksi kalenterivuodeksi

Esitys: Hallituksessa jatkavat seuraavat jäsenet/varajäsenet vuoden 2023 loppuun saakka:

Saara Vierimaa / Markku Yli-Tuina

Markku Jaakkola / Kaisa Nyrhilä

Jaana Kiminkinen / Arto Hämäläinen

Jaana Uuksulainen / Petteri Tolmunen

Kirsi Varis / Kirsi Joska

Satu Laitinen/ Seija Lehtikangas-Norrbacka

Erovuorossa olleiden hallituksen jäsenten tilalle valitaan seuraavat jäsenet /varajäsenet vuoden 2024 loppuun saakka:

Minttu Isoaho / Hanna Järvinen

Jaakko Heikkilä / Ila Kovanen

Kirsi Haakana / Merja Suutarinen

Eija Seppänen / Marika Huhta-aho

Milla Tuikka / Sanna Saranpää

Mirka Havinga / Marianne Ekman

Päätös: Jaana Uuksulaisen varajäsenen Petteri Tolmusen tilalle ehdotettiin ja valittiin Tuija Laakkonen. Petteri Tolmunen toimii tällä hetkellä luottamusmiehenä eikä täten voi Laukaan yhdistyksen käytänteiden mukaan toimia hallituksen jäsenenä. Muilta osin päätettiin hallituksen kokoonpanosta hallituksen esityksen mukaisesti.

1. Edustajan ja varaedustajan valitseminen OAJ Keski-Suomen kokouksiin seuraavaksi kalenterivuodeksi

Esitys: Hallitus esittää keskuudestaan edustajat OAJ Keski-Suomen kokouksiin. Hallituksen jäsenet valitaan OAJ Keski-Suomen vuosikokouksessa.

Päätös: Esityksen mukaisesti.

1. Kahden toiminnantarkastajan ja kahden varatoiminnantarkastajan valitseminen vuodelle 2023

Esitys: Valitaan toiminnantarkastajiksi Jari Inkilä ja Kai Leikola sekä varatoiminnantarkastajaksi Veijo Mononen ja Marja Pyöriä.

Päätös: Esityksen mukaisesti.

1. Yhdistyksen koollekutsumistapa

Esitys: Yhdistyksen varsinaisia kokouksia pidetään vuosittain kaksi, kevätkokous maalis-huhtikuussa ja syyskokous loka-marraskuussa. Yhdistyksen kokoukset kutsuu koolle hallitus.

Päätös: Esityksen mukaisesti.

1. Muut asiat

Uusi hallitus kokoontuu ensimmäisen kerran ti 17.1.2023 klo 16.30, Sarahovissa.

1. Kokouksen päättäminen

Puheenjohtaja Leevi Napari päätti kokouksen klo 19.06.

Leevi Napari Kirsi Haakana

Puheenjohtaja Sihteeri

Olemme lukeneet pöytäkirjan ja todenneet sen kokouksen kulkua vastaavaksi.

Satu Hyyryläinen Marjo Puttonen

Pöytäkirjantarkastaja Pöytäkirjantarkastaja